ຊາວໄນຈີເຣຍ ປະທ້ວງ ການລັກພາໂຕ ນັກຮຽນຍິງ ຄົບຮອບ ຫົກເດືອນ 
ບັນດາພໍ່ແມ່ ແລະຜູ້ສະໜັບສະໜູນ ພາກັນປະທ້ວງ ເນື່ອງໃນຄົບຮອບ ຫົກເດືອນ ທີ່ນັກຮຽນຍິງກວ່າ 200 ຄົນ ຖືກພວກກໍ່ການຮ້າຍ Boko Haram ລັກພາໂຕໄປ ເມື່ອເດືອນເມສາແລ້ວນີ້.
ຢູ່ໄນຈີເຣຍ ບັນດາພໍ່ແມ່ ແລະຜູ້ສະໜັບສະໜູນ ໄດ້ພາກັນປະ ທ້ວງ ເພື່ອເປັນ ຂີດໝາຍຫົກເດືອນ ນັບແຕ່ກຸ່ມອິສລາມຫົວຮຸນ ແຮງ ໄດ້ລັກພາໂຕນັກຮຽນຍິງ 200 ກວ່າຄົນ ໄປຈາກໂຮງຮຽນ ມັດທະຍົມແຫ່ງນຶ່ງ ໃນວັນອັງຄານວານນີ້ ຕຳຫລວດໄນຈີເຣຍ ໄດ້ຂັດຂວາງພວກ ປະທ້ວງ ທີ່ຮຽກ ຮ້ອງໃຫ້ປ່ອຍໂຕບັນດານັກຮຽນຍິງເຫລົ່ານັ້ນ ໄວ້ ບໍ່ໃຫ້ເດີນຂະບວນໄປຍັງທຳນຽບປະທານາທິບໍດີ ທີ່ເມືອງ ຫລວງ Abuja ເມື່ອວັນທີ 14 ເດືອນເມສາແລ້ວນີ້ ພວກນັກລົບຫລາຍສິບຄົນ ຈາກກຸ່ມຫົວຮຸນແຮງອິສລາມ Boko Haram ໄດ້ບຸກເຂົ້າໄປໃນໂຮງຮຽນມັດທະຍົມ ທີ່ບໍ່ ມີການປ້ອງກັນແຫ່ງນຶ່ງ ຢູ່ Chibok ໝູ່ບ້ານສອກຫລີກ ທາງພາກຕາເວັນອອກສຽງເໜືອ ຂອງໄນຈີເຣຍ ແລະຈັບເອົານັກຮຽນຍິງ ປະມານ 270 ຄົນໄປ ຊຶ່ງຫລາຍກວ່າ 200 ຄົນ ຍັງຖືກກັກໂຕໄວ້ 57 ຄົນ ສາມາດຫລົບໜີອອກມາໄດ້ ຕໍ່ມາ ຜູ້ນຳ Boko Haram ນາຍ Abubakar Shekau ໄດ້ຂົ່ມຂູ່ທີ່ຈະຂາຍເດັກນັກຮຽນທີ່ເຫລືອນັ້ນ ໃຫ້ເປັນ ເມຍຂ້າທາດ ແລະສາ ບານວ່າ ພວກເຂົາຈະບໍ່ປ່ອຍນັກຮຽນເຫລົ່ານັ້ນ ຈົນກວ່າ ພວກນັກໂທດຫົວຮຸນແຮງຈະ ຖືກປົດປ່ອຍອອກຈາກຄຸກ ປະທານາທິບໍດີ ໄນຈີເຣຍ ທ່ານ Goodluck Jonathan ໄດ້ຖືກຕິຕຽນ ຢູ່ທັງ ໃນແລະ ນອກປະເທດ ຍ້ອນການຕອບໂຕ້ທີ່ລ່າຊ້າ ຕໍ່ການລັກພາໂຕເດັກນັກ ຮຽນໄປ ແລະຍ້ອນ ການທີ່ທະຫານໄນຈີເຣຍ ບໍ່ສາມາດທີ່ຈະປາບປາມການ ກໍຄວາມຮຸນແຮງ ຂອງພວກ ໂບໂກ ຮາຣາມ ທີ່ຖືກເບິ່ງເຫັນວ່າ ເປັນໄພຂົ່ມຂູ່ດ້ານຄວາມປອດໄພທີ່ໃຫຍ່ທີສຸດ ຕໍ່ປະເທດ ທີ່ມີເສດຖະກິດກ້າວໜ້າທີ່ສຸດ ແລະເປັນຜູ້ນໍາໜ້າດ້ານການຜະລິດພະລັງງານ ຂອງ ຂົງເຂດອາຟຣິກາ